projecte-aina/catalan_government_crawling huggingface dataset:
El 4 de març de 2020, la Comissió Europea va adoptar la revisió del programa de treball ISA2 2020.
El nou programa de treball inclou 54 accions, totes elles en curs durant anys anteriors.
Per a 17 accions, no és necessari finançament addicional per assegurar-ne la finalització.
El pressupost per al 2020 és de 27,8 milions d'euros.
El Programa ISA2 dona suport al desenvolupament de solucions digitals que permetin a les administracions públiques, empreses i ciutadans d'Europa beneficiar-se de serveis públics transfronterers interoperables.
Les solucions desenvolupades permeten a les administracions públiques, empreses i ciutadans d'Europa comunicar-se digitalment, estalviant temps i costos per a totes les parts implicades.
Les solucions d'interoperabilitat generalment estan disponibles de forma gratuïta i estan a disposició al web.
El programa ISA 2 té un pressupost de 131 milions d'euros i és vigent des de gener del 2016 fins a desembre del 2020.
Els fons no es destinen a entitats alienes a la Comissió Europea (és a dir, en forma de subvencions).
Els serveis de la Comissió Europea encarregats de les diferents accions les implementen d'acord amb les normes europees de contractació pública.
Els passos per implementar cada pla de treball són els següents:
Una convocatòria de propostes s'adreça a:
- els estats membres i altres països que participen en ISA2
- la Unitat d'Interoperabilitat presenta una llista de propostes que poden ser incloses en el programa de treball, sobre la base dels criteris de selecció i priorització definits per la decisió ISA2
- el Comitè ISA2 dóna un dictamen sobre la llista d'accions proposada
La Comissió adopta el programa de treball i es publica el pressupost.
Les accions del programa de treball són implementades pels serveis de la Comissió Europea a càrrec de les accions específiques.
L'escriptora Irene Solà ha guanyat el Premi de Literatura de la Unió Europea 2020 per Canto jo i la muntanya balla (Anagrama).
Irene Solà (Malla, 1990) és llicenciada en Belles Arts per la Universitat de Barcelona i té un Màster en Literatura, Cinema i Cultura Visual per la Universitat de Sussex.
El gener de 2019 va guanyar el Premi Llibres Anagrama de Novel·la per Canto jo i la muntanya balla, i des de llavors ha obtingut la millor crítica, la dels lectors, que no deixen de llegir-la i recomanar-la, enfilant-la a les llistes de llibres més venuts setmana rere setmana, i a la de millors llibres de l'any 2019 elaborades per la premsa cultural més rellevant del país.
Traduïda també al castellà, fins ara havia estat guardonada amb el Premi Núvol 2019 en la categoria de Punt de Llibre, i el, a la categoria Otra Mirada en la seva edició castellana.
El Premi de literatura de la Unió Europea es concedeix cada any a autors emergents amb l'objectiu de reconèixer els nous talents literaris a tot Europa.
Mostra la riquesa de la literatura europea contemporània i el patrimoni cultural i lingüístic del continent.
La Comissió Europea va crear aquest premi l'any 2009 en el marc del programa Europa Creativa i s'organitza conjuntament amb la indústria editorial.
El concurs està obert als països associats al programa Europa Creativa.
Els jurats nacionals formats per editors, llibreters, autors i crítics seleccionen els premiats de cada país.
Cada premiat rebrà un premi de 5.000 euros.
La Comissió Europea ha aprovat un parell de noves estratègies, una sobre biodiversitat per tornar a posar la naturalesa en les nostres vides i una altra anomenada « Del camp a taula » per recuperar un sistema alimentari just, sa i respectuós amb el medi ambient.
Totes dues estratègies es reforcen mútuament perquè fan que la naturalesa, els agricultors, les empreses i els consumidors col·laborin per aconseguir un futur sostenible i alhora competitiu.
En la mateixa línia que el pacte verd europeu, totes dues estratègies proposen mesures i compromisos europeus molt ambiciosos per aturar la pèrdua de biodiversitat a Europa i arreu del món i perquè els nostres sistemes alimentaris esdevinguin normes mundials que fomentin la sostenibilitat competitiva, la protecció de la salut humana i planetària i els mitjans de vida de tots els agents de la cadena de valor alimentària.
La nova estratègia sobre la biodiversitat aborda els factors clau de la pèrdua de biodiversitat, com ara l'ús insostenible de la terra i del mar, la sobreexplotació dels recursos naturals, la contaminació o la presència d'espècies exòtiques invasores.
Per la seva banda, l'estratègia «Del camp a taula» permetrà de fer una transició cap a un sistema alimentari europeu sostenible que protegeixi la seguretat alimentària i garanteixi l'accés a dietes sanes i conreades en un planeta sa.
Totes dues estratègies són un element clau del P acte verd europeu i, a més, permetran d'impulsar la recuperació econòmica europea.
En un context com el d'ara del coronavirus, aspiren a millorar la resiliència de les nostres societats davant de futures pandèmies o d'altres amenaces, com ara el canvi climàtic, els incendis forestals, la inseguretat alimentària o noves epidèmies.
La manera de fer-ho és donant suport a pràctiques més sostenibles en l'àmbit de l'agricultura, la pesca i l'aqüicultura, protegint la fauna silvestre i lluitant contra el comerç il·legal d'espècies salvatges.
La propera convocatòria del Pacte Verd Europeu mobilitzarà la recerca i la innovació per fomentar una transició social justa i sostenible amb l'objectiu de no deixar a ningú enrere.
La convocatòria donarà suport a:
A més del desenvolupament tecnològic i la demostració, la convocatòria fomenta l'experimentació i la innovació social per a noves maneres d'interactuar de la societat civil i apoderar la ciutadania.
En relació amb la pandèmia actual, la convocatòria contribuirà a la recuperació verda i digital i a l'augment de la resiliència social per exemple a l'agricultura, l'acceleració de la biodiversitat de les renovables, el transport net i la modernització cap a una indústria neta i circular.
La convocatòria es dividirà en 11 àrees.
Podeu participar donant la vostra opinió a les enquestes que hi ha per cada àrea:
1: Augmentar l'ambició climàtica: reptes transsectorials
4: Edificis amb eficiència de recursos i energia
5: Mobilitat intel·ligent i sostenible
8: Pol·lució cero, mediambient sense tòxics
9: Reforçant el coneixement per donar suport al Pacte Verd Europeu
10: Apoderant els ciutadans per a la transició cap a una Europa sostenible i climàticament neutra
11: Accelerar la transició a una energia neta amb partenariat Àfrica i Mediterrània
Davant l'emergència sanitària que estem patint a tot el món, la comunitat científica està realitzant un gran esforç per trobar solucions que puguin pal·liar els efectes de la pandèmia, tant pel que fa a la salut dels ciutadans com als aspectes socioeconòmics relacionats.
En el marc del programa Beatriu de Pinós, quatre investigadors i investigadores han reorientat els seus projectes de recerca per tal d'ajudar a fer front a la nova situació.
A més, diversos postdocs participen en diferents iniciatives per aportar la seva experiència en hackatons, projectes internacionals, seminaris científics, etc. La Comissió Europea ha inclòs el programa Beatriu de Pinós en el llistat de projectes finançats per Horizon 2020 amb potencial per contribuir en la lluita contra la crisi.
Els ajuts Beatriu de Pinós, finançats per la Secretaria d'Universitats i Recerca del Departament d'Empresa i Coneixement, i gestionats per l'AGAUR, donen suport a personal investigador en tots els àmbits del coneixement que treballen en entitats catalanes.
Dins la convocatòria BP 2018, cofinançada per un projecte MSCA COFUND del programa Horizon 2020, quatre projectes de recerca ampliaran el seus objectius inicials per combatre l'emergència sanitària des de diferents vessants.
En l'àmbit de la salut mental, la investigadora Ioar Rivas de l'ISGlobal estudiarà els possibles efectes que pot tenir el confinament i l'estrès associat en embarassades.
En l'àmbit biomèdic, UlrichEckhard, investigador de l'IBMB, participarà en un nou projecte per abordar la infecció de cèl·lules hoste per part del virus SARS-CoV-2, amb possibilitat d'obtenir resultats a mitjà termini.
La investigadora EwelinaWajs, de l'ICFO, està treballant en dispositius per a la detecció ràpida de la sèpsia, i la reorientació del projecte podria aportar solucions per a la COVID-19.
Per últim, des d'un vessant polític, l'investigador Charles Roger de l'IBEI és expert en organitzacions i legislació internacionals, i els seus estudis podrien contribuir a entendre i reflexionar sobre la col·laboració internacional en resposta a la pandèmia i a la crisis econòmica associada.
A més del programa Beatriu de Pinós (BP3), hi ha quatre projectes més MSCA COFUND a Catalunya que han estat reconeguts amb potencial per aportar solucions contra la crisi: el programa TECNIOspring Plus per investigadors postdoctorals d'ACCIÓ, el programa Martí i Franqués d'ajuts predoctorals de la Universitat Rovira i Virgili (URV), el programa BITRECS d'ajuts postdoctorals de l'IDIBAPS, i el programa IBERUS Talent d'ajuts predoctorals amb participació de la Iniversitat de Lleida (UdL).
El Cos Europeu de Solidaritat és un programa de finançament de la Unió Europea que té per objectiu la creació d'oportunitats per a joves d'entre divuit i trenta anys interessats en fer voluntariat, treballar o gestionar els seus propis projectes solidaris.
Els projectes en els quals es pot participar són molt variats i responen a necessitats socials importants.
Els àmbits en els quals es desenvolupen generalment són: l'educació, la cultura, el medi ambient, l'assistència i la integració social, la renovació i la gestió d'espais, el suport i la prevenció de desastres naturals, entre altres.
Els projectes es desenvolupen dins dels països de la Unió Europea o països associats i la seva durada oscil·la dels dos mesos a l'any.
Els voluntaris tenen dret a una assegurança i perceben ajudes que cobreixen les despeses de viatge, l'allotjament, les dietes i altres costos associats amb la seva estada.
En els casos de contractació laboral, els participants perceben un sou d'acord amb la legislació i els acords col·lectius locals.
Pel que fa a la meva experiència com a voluntària del Cos Europeu de Solidaritat a Tunísia, vaig tenir l'oportunitat de col·laborar amb una ONG, que advoca pel respecte dels drets humans i l'establiment d'una cultura de pau a la regió, sent la seva missió la construcció de societats pacífiques i inclusives per al desenvolupament sostenible.
L'activitat principal que vaig dur a terme va ser el suport a l'organització de l'esdeveniment "Mosaïque pour la Paix", que reuní a una quarantena d'artistes de mosaic i joves de catorze nacionalitats diferents per a la construcció del mosaic per la pau més gran del món.
També vaig realitzar altres activitats com ara l'organització i participació en tallers i conferències sobre pau, democràcia i drets humans; la mediació i intercanvi cultural amb joves locals i internacionals, i altres tasques de suport tècnic i administratiu.
Aquesta experiència em va enriquir en molts nivells i em va permetre enfortir i aprendre noves competències de gran valor per al meu desenvolupament personal, acadèmic i professional.
Gràcies al Cos Europeu de Solidaritat vaig entrar a formar part d'una xarxa global de joves compromesos amb la creació de societats més inclusives; vaig endinsar-me de ple en una cultura que fins aleshores desconeixia, tot eixamplant la meva ment i deixant endarrere molts prejudicis; vaig experimentar de primera mà els reptes que afronten els països en vies de desenvolupament; i finalment, també vaig poder perfeccionar el meu francès i assistir a classes d'àrab dos cops per setmana.
Per aquesta oportunitat i moltes altres, la Unió Europea és un projecte fonamental que cal preservar i requereix la participació d'una ciutadania activa, solidària i compromesa.
És per aquest motiu que encoratjo a tots i totes les joves a ser partícips del Cos Europeu de Solidaritat, a gaudir d'una experiència estimulant i enriquidora que serà un aprenentatge de per vida.
Xarxa de suport a la recerca i la innovació en l'àmbit de les TIC que inclou una eina de cerca de socis
Punt de trobada informal per connectar entitats públiques i privades interessades en crear un consorci per sol·licitar finançament europeu en l'àrea de les Infraestructures de Serveis Digitals, en el marc del Mecanisme Connectar Europa (CEF).
Eina de cerca de socis per a projectes en el marc del Repte Social 2 d' Horizon 2020: Bioeconomia europea: seguretat alimentària, agricultura sostenible, investigació marina i marítima i economia de base biològica
Eina de cerca de socis per a projectes en el marc del Repte Social 5 d' Horizon 2020: Acció pel clima, eficiència de recursos i matèries primeres
La web inclou un buscador de socis per a la qual cal registrar-se.
Eina de cerca de socis per presentar projectes a la iniciativa PRIMA, per a la recerca i la innovació de l'àrea Mediterrània per abordar reptes com la manca d'aigua, l'agricultura i la seguretat alimentària.
Programa finançat per Horizon 2020 amb l'objectiu de crear millors condicions de vida per a la gent gran tot aprofitant les oportunitats en l'àmbit de TIC.
Xarxa de cooperació regional en matèria de RDI que disposa d'una eina de cerca de socis per a projectes d'aquest tipus.
Eina de cerca de socis per a projectes en el marc del Repte Social 1 d' Horizon 2020: Salut, canvi demogràfic i benestar.
Xarxa de Punts Nacionals de Contacte (NCP) de la línia Science with and for Society d' Horizon 2020 que inclou un sistema de cerca de socis.
Xarxa europea d'investigadors que inclou un cercador de socis per a projectes de recerca, ja siguin professionals o empreses.
Consorci d'institucions mèdiques europees que inclou un cercador de socis per a projectes europeus en l'àmbit de la medicina personalitzada.
Eina de cerca de socis per a preparar expressions d'interès per a convocatòries de l'IMI.
Plataforma impulsada pel programa Horizon 2020 per a incentivar la cooperació en recerca entre institucions públiques de recerca.
Plataforma impulsada pel programa Horizon 2020 per a incentivar la cooperació en recerca en neurociències, neurologia i psiquiatria.
Plataforma impulsada pel programa Horizon 2020 per a incentivar la cooperació en recerca sobre producció animal sostenible que inclou una eina de cerca de socis.
Plataforma impulsada pel programa Horizon 2020 per a incentivar la cooperació en recerca sobre malalties infeccioses, ofereix una llista de socis.
Xarxa d'agències nacionals dedicades a la recerca i la innovació en les tecnologies de l'espai que inclou una eina de cerca de socis
Eina de cerca de socis en el marc del Repte Social 4 d' Horizon 2020: Transport intel·ligent, sostenible i integrat
Eina de cerca de socis en l'àmbit de les nanociències, les nanotecnologies i les noves tecnologies de producció
Plataforma que ofereix recursos educatius i una eina de cerca de socis per a projectes Erasmus+ en l'àmbit de l'educació no-formal.
Plataforma electrònica per a l'ensenyament de persones adultes a Europa que inclou una eina de cerca de socis.
Facilita la cerca d'escoles i personal de centres educatius d'educació primària d'arreu d'Europa per a desenvolupar projectes.
La EACEA és la institució responsable de la gestió operativa del Mecanisme de certificació d'organitzacions de la Iniciativa de voluntaris/àries.
El passat 18 de gener es va actualitzar la llista d'organitzacions d'enviament i receptores certificades.
A dia d'avui, s'han certificat quatre, la gran part d'elles amb una seu a Catalunya, són les següents:
Aquestes entitats es van presentar, en el seu moment, a la convocatòria de certificació d'enviament i allotjament d'organitzacions que vulguin participar en la iniciativa "EU Aid Volunteers".
Una vegada certificades, les entitats ja poden presentar els seus projectes de voluntariat, juntament amb d'altres organitzacions certificades (d'enviament i receptores), en la respectiva convocatòria de desplegament de voluntariat a tercers països (actualment activa).
A finals de 2017, es van desplegar 206 voluntaris a 28 països.
En total, s'han certificat 145 organitzacions d'enviament i acollida.
Projecte de Médicos del mundo: Suport i complementació de l'ajuda humanitària.
Projecte d'Acción contra el hambre: Reforçar la capacitat de resiliència i resposta de comunitats vulnerables i afectades per desastres mitjançant el desplegament de voluntaris d'ajuda de la UE
Projecte en associació d'Acció contra el hambre amb la Fundación alianza por los derechos, la igualdad y la solidaridad internacional: enfortint la capacitat de resiliència i resposta de comunitats vulnerables i afectades per desastres a l'Orient Mitjà, Àfrica, Sud i Amèrica Central.
Projecte de la Fundación alianza por los derechos, la igualdad y la solidaridad internacional: reforç de les capacitats i la capacitat de resiliència de les comunitats afectades per crisis humanitàries en països tercers.
Projecte: Voluntaris d'ajuda de la UE que complementen l'ajuda humanitària: enfortiment de l'enllaç mitjançant el desplegament, la creació de capacitats i l'assistència tècnica.
L'objectiu d'aquest estudi és millorar la comprensió de la Comissió Europea i altres actors de l'ús de l'assistència tècnica per a la capacitació administrativa, especialment en l'àmbit dels recursos humans.
També formularà recomanacions per a una utilització efectiva i eficient de l'assistència tècnica.
Els objectius principals són quatre:
Poden concórrer en la licitació tant persones físiques o jurídiques, ja sigui de forma individual o conjunta.
La convocatòria és conjunta entre el projecte ERANet-LAC, finançat per la UE, i el Grup d'interès EU-CELAC, que és un grup de 30 agències nacionals de la recerca de la UE i dels països CELAC que volen cooperar en l'àmbit científic, tecnològic i d'innovació.
Té per objectiu establir una col·laboració estable i a llarg termini entre investigadors de països membres de la UE i països associats amb països d'Amèrica Llatina i el Carib.
Les entitats espanyoles que són membres del Grup d'Interès EU-CELAC i acreditades per a concedir les subvencions són el Ministerio de Economía, Industria y Competitividad i el Instituto de Salud Carlos III.
Les propostes s'han de presentar en forma de consorci i ha d'incloure un mínim de quatre membres de quatre països diferents.
Hi ha d'haver dos membres de cada regió i un d'aquests ha d'actuar com a organització coordinadora.
Es finançaran projectes transnacionals per a períodes de temps de fins a 36 mesos.
Els costos elegibles i el pressupost per cada àmbit de recerca depèn de cada institució membre del programa:
ERA-NET NEURON es va crear al 2003, amb l'objectiu d'investigar sobre el cervell i les seves malalties.
Les ERA NETs són projectes finançats per la UE i per diferents països que fan recerca conjunta.
L'objectiu de la convocatòria és facilitar projectes conjunts de recerca internacional sobre qüestions relacionades amb la salut i els trastorns mentals.
Aquests poden incloure recerca sobre trastorns de l'estat d'ànim (depressió, trastorns bipolars), trastorns d'ansietat, trastorns psicòtics, trastorns de l'espectre autista, trastorns de l'ús de substàncies i altres trastorns mentals.
L'estudi de la demència queda fora de l'abast d'aquesta convocatòria.
Ja que molts trastorns es desenvolupen abans dels 25 anys, és important trobar solucions que tractin les malalties en aquest grup d'edat.
S'acceptaran propostes sobre recerca nova que vagi des de l'enteniment dels mecanismes bàsics de les malalties fins a les proves clíniques en humans.
Es vol promocionar un treball multidisciplinari i una recerca transnacional que combinin un enfocament bàsic i clínic.
Es vol animar a que el consorci estigui format per diferents especialitats, com poden ser psiquiatres, neuròlegs, neurocientífics, o neuropediatres.
Les propostes de recerca haurien de cobrir almenys una de les següents àrees:
a) Recerca fonamental sobre patogènia, etiologia i mecanismes de recuperació dels trastorns mentals.
b) Recerca clínica per desenvolupar noves estratègies per a la prevenció, diagnòstic (primerenc), estratificació del pacient, tractament i/o procediments de rehabilitació de trastorns mentals.
Per poder participar calen com a mínim 3 socis de 3 països diferents.
Pressupost: 250.000€ aportats per l'Estat Espanyol | Data límit: 8/03/2018
Marine-EO és un projecte finançat per l'Horizon 2020 que busca aprofitar les dades d'observació de la Terra del programa Copernicus per millorar el coneixement sobre temes marítims.
Aquesta projecte ha obert un procés de licitació que consta de dos lots:
Aquesta licitació és un procediment de compra pública precomercial.
Convida a diferents empreses o partenariats a participar, que poden ser de tot el món i amb qualsevol tipus d'estructura.
La licitació busca el desenvolupament de solucions que, basades en Copernicus, incrementin el coneixement i aprofitament marítim.
Es desenvoluparà en les següents fases:
Fase 1: disseny de la solució innovadora.
Fase 3: desenvolupament dels primers productes o serveis.
Els licitadors han de passar amb èxit totes les fases del procés, i la idea és anar reduint el nombre de licitadors, ja que només es passa a la següent fase si es completa amb èxit l'anterior.
D'aquesta manera, s'incentiva la innovació ajudant a les empreses participants en la licitació.
Les empreses que arriben a la fase 3 ja tenen una solució que es pot lliurar al mercat.
En aquests procediments, el contractant i el licitador comparteixen els riscs i beneficis de la recerca.
El licitador conserva els drets de propietat intel·lectual del producte, però a canvi ofereix un preu més baix al contractant.
L'Oficina d'Informació del Parlament Europeu a Espanya, en col·laboració amb la Representació a Espanya de la Comissió Europea, la Secretaria d'Estat per a Afers Europeus (Ministerio de Asuntos Exteriores y Cooperación) i, en aquesta ocasió, amb la Secretaria d'Estat de Cultura (Ministerio de Educación, Cultura y Deporte), convoca la XXIV edició del Concurs Euroscola, centrat en la celebració de l'Any Europeu del Patrimoni Cultural 2018.
"El nostre patrimoni: on el passat es troba amb el futur".
El concurs proposa implicar als joves, a través dels centres escolars, en els objectius de l'Any Europeu:
El concurs es desenvoluparà a través d'una plataforma interactiva educativa a Internet: www.euro-scola.com
Poden participar tots els centres escolars d'Ensenyament Secundari Obligatori (ESO), Batxillerat o Cicles de Formació Professional de Grau Mitjà situats a Espanya.
El premi és la participació al programa Euroscola del Parlament Europeu amb seu a Estrasburg, i una ajuda econòmica per sufragar part del viatge.
El Pla Internacional de Promoció per a pimes de la Cambra de comerç de Barcelona convoca, en el marc del Programa Operatiu de Creixement Intel·ligent 2014-2020 del Fons Europeu de Desenvolupament Regional (FEDER), subvencions per a portar a terme la missió internacional a la ciutat marroquina de Casablanca.
L'objectiu de les subvencions és millorar la propensió a exportar, diversificar els mercats de destinació de les exportacions i incrementar la competitivitat de les empreses potencialment exportadores i / o exportadores, o que vulguin consolidar els seus departaments de comerç exterior, obrir mercats a l'exterior o utilitzar qualsevol dels instruments previstos en el detall de despeses elegibles com a eina per augmentar o consolidar les seves vendes en el mercat en qüestió.
Aquesta convocatòria va dirigida prioritàriament a empreses del sector de l'alimentació, però es valorarà la viabilitat d'altres sectors.
Pressupost: 12.940 € | Data límit: 21/02/2018 fins les 12h